“ศูนย์ฉีดบางซื่อ” เปิดจองคิวฉีด “ไฟเซอร์” เข็ม 1 เด็ก 9-11 ปี
ศูนย์ฉีดวัคซีนสถานีกลางบางซื่อ เปิดลงทะเบียนจองคิวฉีดวัคซีนไฟเซอร์ป้องกันโควิด เข็มที่ 1 สำหรับเด็กเล็ก อายุช่วง 9-11 ปี ผ่านค่ายมือถือ โดยจะเริ่มฉีดตั้งแต่วันที่ 14-28 ก.พ. 65
ศูนย์ฉีดวัคซีนสถานีกลางบางซื่อ เปิดลงทะเบียนจองคิวฉีดวัคซีนไฟเซอร์ป้องกันโควิด เข็มที่ 1 สำหรับเด็กเล็ก อายุช่วง 9-11 ปี เริ่มฉีดตั้งแต่วันที่ 14-28 ก.พ. 65
8 ก.พ. 2565

ศูนย์ฉีดวัคซีนสถานีกลางบางซื่อ (CVC บางซื่อ) แจ้งว่า วันนี้ (วันที่ 8 ก.พ. 65) ตั้งแต่เวลา 9.00 น. เป็นต้นไป ได้เปิดลงทะเบียนจองคิวฉีดวัคซีนป้องกันโควิด เข็มที่ 1 ชนิดวัคซีนไฟเซอร์ (ฝาสีส้ม) สำหรับเด็กเล็ก อายุช่วง 9-11 ปี (เกิดตั้งแต่ 1 มี.ค. 53-31 ธ.ค. 56) โดยต้องเป็นเด็กที่ศึกษานอกระบบโรงเรียน หรือนักเรียนที่ยังไม่เคยได้รับวัคซีนจากจุดฉีดใดๆ มาก่อน
ทั้งนี้ ต้องได้รับความยินยอมจากผู้ปกครองในวันที่รับวัคซีน โดยจะเริ่มฉีดตั้งแต่วันที่ 14-28 ก.พ. 65 เข้ารับบริการได้ที่ประตู 1 ศูนย์ฉีดวัคซีนกลางบางซื่อทุกวัน เวลา 9.00-16.00 น. โดยสามารถจองคิวฉีดผ่านเครือข่ายโทรศัพท์มือถือ ดังนี้
1.AIS ลงทะเบียนได้ที่ เว็บไซต์ www.ais.th/vaccine
2.TRUE ลงทะเบียนได้ที่ ระบบ USSD กด *707# โทรออก หรือ เว็บไซต์ https://vaccine.trueid.net/
3.DTAC ลงทะเบียนได้ที่ ดีแทค แอปฯ และ เว็บไซต์ https://app.dtac.co.th/vaccine/index.html
4.NT ลงทะเบียนได้ที่ บมจ.โทรคมนาคมแห่งชาติ https://covid19vaccine.ntplc.co.th/CVC/home
สำหรับเด็กที่เกิดในปี 57 เป็นต้นไป ยังไม่เปิดรับจองคิวในครั้งนี้ แต่จะมีการทยอยเปิดรับจองคิวอีกครั้งตามกำหนดของกระทรวงสาธารณสุข